末帝即位，封高陵亭侯，遷中書僕射，為侍中，常領左國史。帝欲為父和作紀，昭執以和不登帝位，宜名為傳。如是者數次，皓怒。昭益憂懼，自陳衰老，求去官，不從。鳳皇二年，收昭付獄。昭上疏求免，而皓更怪其疏之垢故，又以詰之。昭對曰：「囚撰此書，實欲表上，懼有誤謬，數數省讀，不覺點污。被問寒戰，形氣吶吃，謹追辭叩頭五百下，兩手自搏。」而華核連名上疏求赦之。昭年已七十，餘數無幾，乞赦其一等之罪，為終身徒，使成書業。謹通進表，叩頭百下。皓不許，遂誅曜，徙百家零陵。子隆，有昭風，亦有文學。